text: 11-годишно българче завладява САЩ - www.PlovdivMedia.bg
  11-годишно българче завладява САЩ
  11-годишната Валентина Джамбазова печели медал след медал по художествена гимнастика в САЩ. На път да влезе в американския национален отбор, пише bg-voice. Родена е в Бургас и само за две години има близо 15 златни отличия от турнири в Тексас и Калифорния.
  Баща й е 38-годишният Атанас Джамбазов. Той е многократен шампион по самбо и професионален боец по ММА.
  От няколко години семейството живее в Лас Вегас, Невада. Валентина е единственото дете на семейството. Започва да тренира на 4-годишна възраст в бургаската спортна зала "Младост". След като заминава за САЩ продължава да се занимава с художествена гимнастика по ръководството на българските треньори Мая и Цветелина Табакови.
  "Мечтите ми в спорта са да стигна до Олимпиада и да взема медал за САЩ или България", каза Валентина пред Нова ТВ. /блиц